Nafarroako Parlamentuko Mahaiak, 2021eko maiatzaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Unzu Garate andreak aurkeztutako galdera, 5/2021 Errege Lege-dekretuko I. eranskineko sektore ekonomikoak zabalagotzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko maiatzaren 24an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Ainhoa Unzu Gárate andreak, Legebiltzarreko Erregelamenduan ezarritakoaren babesean, honako galdera hau egiten dio Ekonomia eta Ogasuneko kontseilariari, Osoko Bilkuran ahoz erantzun dezan:

COVID-19aren pandemiari erantzuteko enpresen kaudimenari laguntzeko aparteko neurriei buruzko martxoaren 12ko 5/2021 Errege Lege-dekretuak besteak beste ezartzen du autonomoentzako eta enpresentzako laguntza zuzenen Covid lerro bat sortuko dela sektore pribatuaren kaudimena aldezteko. Banaketa-irizpide horien arabera, Nafarroari 68 milioi euro dagozkio.

Diputatuen Kongresuak, gainera, 6/2021 Errege Lege-dekretua baliozkotu zuen, halako moduan non autonomia erkidegoek hasiera batean ezarritakoei baino sektore gehiagori ematen ahal baitizkiete laguntzak.

Nafarroako Gobernuak ba al du asmorik 5/2021 Errege Lege-dekretuaren I. eranskinean ezarritako jarduera-sektoreei baino gehiagori emateko laguntzak?

Iruñean, 2021eko maiatzaren 19an

Foru parlamentaria: Ainhoa Unzu Garate